Hindi News

Local

Chhattisgarh

Raipur

Congress Gave Ticket To Kinnar Dinesh Malati From Korba

राज्य की पहली किन्नर दिनेश मालती जिसे राजनीतिक पार्टी ने दिया चुनावी टिकट

10 महीने पहले



कॉपी लिंक

टिकट मिलने की खुशी में नाचती मालती

कोरबा जिले के वार्ड नंबर 2 साकेत नगर से कांग्रेस ने बनाया अपना उम्मीदवार

अब तक किन्नर निर्दलीय ही चुनाव जीतते रहे, मालती का सपना वार्ड हो सबसे स्वच्छ

कोरबा. छत्तीसगढ़ में नगरीय निकाय चुनाव हर दिन कई रोचकता लिए सामने आ रहा है। कोरबा में कांग्रेस पार्टी ने अपने उम्मीदवार के रुप में किन्नर दिनेश मालती को मौका दिया है। यह पहला मौका है जब राज्य में किसी राजनीतिक पार्टी ने टिकट देकर किन्नर को चुनावी मैदान में उतारा है। इससे पहले रायगढ़ में निर्दलीय किन्नर उम्मीदवार को जीत मिली थी। टिकट मिलने पर मालती ने कहा कि गरीबी मैंने देखी है। मैं अपने वार्ड के सभी लोग चाहे वो गरीब हों या अमीर उनके लिए काम करूंगी। दूसरी कक्षा तक पढ़ी मालती चाहती हैं कि उनका वार्ड सबसे साफ-सुथरा हो। किन्नर समुदाय से राजनीति में आईं मध्यप्रदेश के शहडोल से शबनम मौसी काफी चर्चित हुई थीं। इसके अनूपपुर, कटनी में कमला मौसी को भी सफलता मिली। रायगढ़ में भी पिछले चुनाव में किन्नर मधु नरेश को महापौर चुना गया। इन सभी ने किसी पार्टी के बैनर पर चुनाव नहीं लड़ा। पिछले लोक सभा चुनावों में आम आदमी पार्टी ने इलाहाबाद से एक किन्नर को टिकट दिया था।

16 गरीब लड़कियों का बसया घर

अपनी चुनाव को लेकर मालती ने कहा कि कोरबा शहर उन्हें जानता है और समर्थन करता है। इसलिए उन्हें इस चुनाव में जीत मिलेगी। तीस सालों तक गली मुहल्लों में मैंने दुआएं दी हैं। इस बार मुझे चुनाव में इन दुआओं का फल मिलेगा। मैं जरूर जीतूंगी। पानी, बिजली, सफाई, सड़क का काम तो करवाऊंगी ही, गरीब बच्चियों की पढ़ाई व विवाह में मदद करना मेरी प्राथमिकता में है। मालती ने अब तक मैंने 16 गरीब युवतियों की अपने खर्च पर शादियां भी करवाई हैं।

कांग्रेस सदस्य हैं, सक्रिय भी रहती हैं सो मिला टिकट : प्रसाद

शहर जिला कांग्रेस अध्यक्ष राजकिशोर प्रसाद ने कहा कि दिनेश मालती कांग्रेस की सदस्य हैं। अनेक वर्षों से कांग्रेस में सक्रिय हैं। उन्होंने टिकट के लिए आवेदन भी किया था। सो पार्टी ने उन्हें टिकट दिया है। दूसरी तरफ दिनेश मालती को टिकट देने के बाद मंत्री जय सिंह अग्रवाल से जुड़े सियासी कनेक्शन की चर्चा भी आम हो रही है।